CELEX: 62021CN0700
Language: fi
Date: 2021-11-22 00:00:00
Title: Asia C-700/21: Ennakkoratkaisupyyntö, jonka Corte costituzionale (Italia) on esittänyt 22.11.2021 – O.G.

14.2.2022   
            
            
               FI
            
            
               Euroopan unionin virallinen lehti
            
            
               C 73/14
            
         
      Ennakkoratkaisupyyntö, jonka Corte costituzionale (Italia) on esittänyt 22.11.2021 – O.G.
      (Asia C-700/21)
      (2022/C 73/19)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Corte costituzionale
      
         Pääasian asianosainen
      
      O.G.
      
         Ennakkoratkaisukysymykset
      
      
                  a)
               
               
                  Onko eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 tehdyn neuvoston puitepäätöksen 2002/584/YOS (1) 4 artiklan 6 kohta, saman puitepäätöksen 1 artiklan 3 kohdan ja Euroopan unionin perusoikeuskirjan 7 artiklan valossa tulkittuna, esteenä sellaiselle Italian lainsäädännön kaltaiselle lainsäädännölle, jolla – kun kysymyksessä on rangaistuksen tai turvaamistoimen täytäntöönpanemista varten käynnistetty eurooppalaista pidätysmääräystä koskeva menettely – täytäntöönpanosta vastaavilta oikeusviranomaisilta evätään ehdottomasti ja automaattisesti mahdollisuus kieltäytyä luovuttamasta alueellaan vakinaisesti asuvia tai siellä oleskelevia kolmansien maiden kansalaisia riippumatta siteistä, joita nämä ovat luoneet tähän valtioon?
               
            
                  b)
               
               
                  Jos ensimmäiseen kysymykseen vastataan myöntävästi, millaisten arviointiperusteiden ja edellytysten nojalla mainittuja siteitä on pidettävä niin merkityksellisinä, että täytäntöönpanosta vastaavat oikeusviranomaiset voivat niiden nojalla kieltäytyä luovuttamisesta?
               
            
         (1)  EYVL 2002, L 190, s. 1.